Norske Intelligenssedler, 1782-09-04
To Børn, hvis Forældre vare fattige Haandverksfolk, en munter lille Dreng og en vakker lille Pige 7 til 8 Aar, havde den Sædvane at kalde hinanden til Skole. Den lille Friz var ganske stolt, naar han gik med sin kiere Marie ved Haanden meget ærbar igiennem Gaderne, og hun lod sig ikke saa gierne leede af nogen, som af ham. Efter Skole-Timerne legede de med hverandre, og naar den ene fattedes noget, var den anden ikke vel. Den ene giemte stedse noget af sin Froekost og Aftensmad til den anden, og saaledes fattede disse unge Børn den oprigtigste Kierlighed til hverandre. Da de nu altid havde hørt, at, naar man har hverandre kler, man da gifter sig sammen, naar man er bleven stor, og at man saa længe giver hverandre en Fæstens Gave; saa forærede de ogsaa hinanden noget i en ret kierlig Minut; han gav hende en Sølv Otte Skilling, og hun ham en nye Fire-Skilling, hvilket var deres hele Rigdom, som de med saa stor Omhyggelighed havde sparet sammen; hun beklagede kun, at hun ikke ogsaa kunde give ham en Otte-Skilling. Da lovede de hinanden, at ingen af dem skulde ægte nogen anden, og omfavnede hinanden og trykte deres smaa uskyldige Læber sammen! - Et Syn, som en Engel af Himmelen maatte see ned paa med Glæde; thi hvad kan giøre de Afdødes Opholdsted til en Salligheds Boelig uden en saa reen og uforfalsket Kierlighed? Saaledes tiltog nu deres Kierlighed med enhver Dag og et hvert Aar, indtil han, efterat have udlært sit Haandværk, maatte reyse i fremmede Lande. De svor hinanden en evig Troeskab til, endog da, naar den ene i lang Tid ikke kunde give den anden nogen Efterretning. Men det rørende Optrin at tage Afskeed - hvilket uagtet den Bedrøvelse, som dermed er forenet, er en af de vellystigste Scener for sande Elskere; thi den viser Kierligheden i al sin Styrke - kan enhver om Siel langt bedre føle, end jeg kunde afmale den. J Følge af hendes Kierlighed og Eed blev hun i de første Aar efter deres Skilsmisse ligesaa ubevægelig ved alle Tilbud, man gjorde hende, som han var ufolsom mod alle Skiønne. De skriftlige Forsikkringer, som de imidlertid fik Leylighed til at give hinanden om deres Troskab, hialp meget til at giøre deres Kierlighed standhaftig. Men en langvarig haard Sygdom, som overfaldt ham i Ostindien, i hvilken Tid han hverken selv eller ved andre kunde give hende nogen Efterretning fra sig; og to herpaa bortkomne Breve, som han skrev hende til, satte hendes Troeskab paa en Prøve, som hun ikke havde Siels Styrke nok til at udholde. Hun gav efter for hendes Slægtningers alvorlige Forestillinger; ikke at forkaste en vis Fordeel for et uvist Haab; hertil hialp ogsaa andres spodske Latter over hendes gammeldags romanske Kierlighed, imedens hendes troe Elsker vist nok beloe hendes Eenfoldighed i en andens Arme; - hertil komme endnu hendes Forældres virkelig slette Behandling med hende, og deres Trusler at slaae Haanden af hende. - Vel skulde hun have viist et større Heltemod, end en Julie, en Capellet og Wolmar, en Catharina af Sandoval og Elisabeth, naar hun havde udholdt alle disse Fristelser, kun havt hendes Elsker for Øyne, og heller taalt, hvad det skulde være, end afsige sin Kierlighed. (Fortsettelsen følger.)